Rafila nu-și amintește de studentul Cîrstoiu: „Am avut mii. L-am întrebat ce notă a luat. A spus că a luat peste tot numai 10”
Ministrul Sănătății, Alexandru Rafila, a declarat, la Prima TV, că nu-și amintește de studentul Cătălin Cîrstoiu, deși i-a fost profesor la Facultatea de Medicină. „Am avut mii de studenți. Nu-mi aduc aminte”, a spus Rafila. Întrebat dacă îl vede pe Cătălin Cîrstoiu ca pe o amenințare pentru funcția de ministru al Sănătății, Alexandru Rafila a răspuns: „Nu, deloc”, transmite News.ro.